Шумна і шматлюдна было ўчора на беразе Гарэніцкага вадасховішча. Тут супрацоўнікі раённай структуры Беларускага таварыства паляўнічых і рыбаловаў (БТПР) арганізавалі і правялі мерапрыемства па зарыбленні. Удзел у ім прынялі прадстаўнікі Бярэзінскай міжраённай інспекцыі аховы жывёльнага і расліннага свету, раённай інспекцыі прыродных рэсурсаў і аховы навакольнага асяроддзя і мясцовыя жыхары. Запрасілі на мерапрыемства і вучняў Гарэніцкай установы адукацыі. Відовішчная і незвычайная дзея вельмі ўразіла школьнікаў. Гарачым духмяным чаем частаваў гасцей егер раённай структуры БТПР Міхаіл Казіміравіч Яблонскі.